Държавен вестник, бр. 26, 2018 г., стр. 19

БРОЙ  26	
Д Ъ Р Ж А В Е Н  В Е С Т Н И К 	
СТР.  19  
Отбранителна политика
157. Стратегическата цел на отбранител-
ната политика е защитата и утвърждаването 
на националните интереси чрез изграждане, 
поддържане и използване на адекватни на 
средата на сигурност отбранителни способно-
сти и изграждане на оперативно съвместими 
модерни въоръжени сили с единна система 
за командване и управление в мирно време 
и при кризи.
158. Реализирането на тази цел не е въз-
можно с използването само на военния 
инструмент, а ще изисква прилагането на 
всеобхватен подход с използването и на ди-
пломатически, политически, информационни, 
икономически, финансови, разузнавателни и 
правни инструменти.
159. Постигането на стратегическата цел 
на отбранителната политика се основава на 
активното участие на страната в процесите 
на планиране, развитие и използване на 
отбранителните способности на НАТО и 
ЕС. Основен приоритет е изпълнението на 
приетите от Република България военни и 
граждански Цели на способностите на НАТО 
и съответните проекти и инициативи за из-
граждане на отбранителни способности на 
ЕС, в това число и с използване на агенциите 
на НАТО, възможностите на Европейския 
фонд за отбрана, или чрез двустранни и/или 
многостранни проекти с наши съюзници. До  
2024 г. бюджетът за отбрана на Република 
България трябва да достигне 2 % от брутния 
вътрешен продукт на страната с цел пости-
гане адекватно на съвременните изисквания 
съотношение между разходите за човешки 
ресурси, поддръжка и инвестиционни разходи.
160. Формирането и провеждането на от-
бранителната политика се основава на:
• национални способности, съчетани със 
споделената отговорност за сигурността, адек-
ватното участие и използване на механизмите 
на колективната отбрана на НАТО и общата 
политика за сигурност и отбрана на ЕС;
• характеристиките на средата на сигурност, 
рисковете и заплахите и произтичащите от тях 
сценарии за използване на въоръжените сили;
• състоянието на отбранителните способ-
ности и плановете за тяхното развитие;
• наличните и прогнозируеми ресурси;
• възможностите за участие в многона-
ционални проекти при активно включване 
на българската индустрия и изследователски 
центрове.
161. Приносът на страната към усилията на 
международната общност в подкрепа на мира 
и стабилността включва участие в съюзни и 
коалиционни операции с формирования от 
въоръжените сили, службите за сигурност и 
обществен ред и с граждански способности.
162. Въоръжените сили на Република 
България осигуряват военната сигурност на 
страната, участват в колективната отбрана на 
НАТО и в реализирането на общата политика 
за сигурност и отбрана на ЕС. 
163. Въоръжените сили и невоенният ком-
понент на системата за отбрана на страната 
съсредоточават усилията си за:
• отбрана на страната;
• участие в мисии и операции за укрепване 
на международния мир и сигурност;
• развиване, поддържане и предоставяне 
на необходимите военни и други способности 
за колективната отбрана на НАТО и общата 
политика за сигурност и отбрана на ЕС;
• реализиране на инвестиционните про-
екти за придобиване на нови основни бойни 
платформи и цялостна модернизация на въо­
ръжените сили;
• създаване и поддържане на система за 
прозрачен и ясен подбор и кариерно развитие 
на военнослужещите и цивилните служители, 
включваща и ефективен пакет от мерки за 
задържане на служба на подготвен и мотивиран 
личен състав и за повишаване на интереса 
към военната професия, като основна част от 
политиката за намаляване на големия брой 
вакантни длъжности;
• подготовка и използване на доброволен 
резерв на въоръжените сили за тяхното доо-
комплектоване;
• поддържане и предоставяне на способ-
ности за подпомагане на другите ведомства 
при подкрепа на населението и защита на 
националната критична инфраструктура за 
предотвратяване и ликвидиране на послед-
ствията от бедствия и аварии, за борба с 
тероризма и при охрана на границата;
• създаване на система за доброволна 
воен­на подготовка на български граждани 
за защита на Отечеството.
164. Мисиите на въоръжените сили са: 
„Отбрана“, „Подкрепа на международния мир 
и сигурност“ и „Принос към националната 
сигурност в мирно време“. Националната 
отбранителна стратегия определя ролята, 
мисиите, задачите, изграждането, развитието 
и използването на въоръжените сили и отбра-
нителните способности, а военните доктрини 
дефинират принципите, формите, методите и 
способите за използване на въоръжените сили. 
Развитието на отбранителните способности 
се реализира с изпълнението на планове за 
развитие на въоръжените сили и се отразява 
ежегодно в доклад за състоянието на от-
браната и въоръжените сили. Развитието на 
отбранителните способности се анализира и 
оценява чрез провеждането на периодични 
прегледи на отбраната или на структурата на 
въоръжените сили. Такъв анализ се прави и 
при провеждането на стратегически преглед 
на националната сигурност.
165. Приоритет на отбранителната поли-
тика е развитие на модерна отбранителна 
институция, основана на интегрирана система